laion/Wikipedia-Exotic huggingface dataset:
დუმასოკო (გვარი)

დუმასოკო (ლათ. Suillus) — ბაზიდიუმიანი სოკოების გვარი Boletaceae-ის ოჯახისა. ქუდის დიამეტრი 5-10 სმ აღწევს. ლორწოვანი, მოთეთრო, რუხი, მურა, მოყვითალო და მოყვითალო-მურა სხეული აქვთ. ჰიმენოფორი მილისებრია. ფეხები მთლიანია, წებოვანი ან ლორწოვანი რგოლებითა და მეჭეჭებით. გვარი მოიცავს დაახლოებით 50-მდე სახეობას, რომელთაგან ყველა ძვირფასი საჭმელი სოკოა. გავრცელებულია ევროპაში, ამერიკასა და ავსტრალიაში. იზრდება წიწვოვან და ფოთლოვან ტყეში, ზაფხულ-შემოდგომით. ყველაზე მეტად ცნობილია Suillus luteus, Suillus flavidus და Suillus variegatus. დუმასოკო (გვარი) Index Fungorum-ზე (ინგლისური) ბიოლოგიური ენციკლოპედიური ლექსიკონი (რუსული)
მაგდალენა (მდინარე)

მდინარე მაგდალენა (ესპ. Río Magdalena) — კოლუმბიის მთავარი მდინარე, მისი სიგრძე შეადგენს 1528 კმ-ს და გადის ქვეყნის დასავლეთ ნახევარს. მდინარეს სახელი ბიბლიური მარიამ მაგდალინელის პატივსაცემად ჰქვია. მისი ქვედაწელის უმეტესი ნაწილი გამოიყენება ნაოსნობისთვის, მდინარე მიედინება მდინარე მაგდალენას ხეობაში. მდინარის აუზი მოიცავს 27.3 მილიონ ჰექტარს, რაც შეადგენს ქვეყნის ტერიტორიის 24%-ს და სადაც მოსახლეობის 66% ცხოვრობს, ასევე ამ ტერიტორიაზე იწარმოება კოლუმბიის მთლიანი შიდა პროდუქტის 86%. მდინარე მაგდალენა კვეთს სხვადასხვა ტიპის ეკოსისტემებს, როგორებიცაა: პარამოსი მის სათავეებთან, მშრალი ტყეები მისი ხეობის ზედა ნაწილში, წვიმიანი ტყეები მისი დინების შუა ნაწილში და ჭაობნარს მის ქვედა წელში. მის აუზში უხვად მინადრობს: კაიმანები, იგუანასებრნი, ვარხვისებრნი და ლოქოსებრნი, თუმცა გადაშენების პირას არიან: Prochilodus magdalenae, კროკოდილი და წითელ-ფეხება კუ. ასევე დამატებით საფრთხეს ქმნის ბეჰემოთის ინვაზიური სახეობა, რომელიც თავიდან შემოიყვანა პაბლო ესკობარმა. ↑ 1.0 1.1 Sistema de informacion Ambiental de Colombia - SIAC Spanish. დაარქივებულია ორიგინალიდან — 2018-12-25. ციტირების თარიღი: 2011-07-13. ↑ Polinizaciones: Las Abejas y las Garzas / The Bees and Storks. Polinizaciones.blogspot.com (jueves 7 de febrero de 2008). ციტირების თარიღი: 2008-11-06. ↑ NUESTRO RIO Spanish. დაარქივებულია ორიგინალიდან — 2012-03-27. ციტირების თარიღი: 2011-07-12. ↑ Magdalena Valley dry forests. ციტირების თარიღი: 2011-07-15. ↑ CUIDEMOS NUESTRO RÍO MAGDALENA Spanish (PDF). დაარქივებულია ორიგინალიდან — 2012-03-27. ციტირების თარიღი: 2011-07-15.
Walt Disney Treasures

Walt Disney Treasures — 2 DVD-სგან შემდგარი შეფუთვების სერია, რომელსაც აწარმოებდა უოლტ დისნეის კომპანია. კრებულები მოიცავს უოლტ დისნეის სტუდიების ნამუშევრებს ადრეულიდან გვიანდელ პერიოდამდე. სულ გამოვიდა 9 „ტალღა“, რომელთა სია წარმოდგენილია ქვემოთ. Walt Disney Treasures: Wave One — დეკემბერი 4, 2001 Mickey Mouse in Living Color Silly Symphonies Disneyland, USA Davy Crockett Walt Disney Treasures: Wave Two — დეკემბერი 3, 2002 Mickey Mouse in Black and White The Complete Goofy Behind the Scenes at the Walt Disney Studios Walt Disney Treasures: Wave Three — მაისი 18, 2004 Mickey Mouse in Living Color, Volume Two The Chronological Donald, Volume One On the Front Lines Tomorrow Land Walt Disney Treasures: Wave Four — დეკემბერი 7, 2004 Mickey Mouse in Black and White, Volume Two The Complete Pluto, Volume One The Mickey Mouse Club Walt Disney Treasures: Wave Five — დეკემბერი 6, 2005 The Chronological Donald, Volume Two Disney Rarities: Celebrated Shorts: 1920s–1960s The Adventures of Spin & Marty (The Mickey Mouse Club) Elfego Baca and The Swamp Fox: Legendary Heroes Walt Disney Treasures: Wave Six — დეკემბერი 19, 2006 More Silly Symphonies The Complete Pluto, Volume Two The Hardy Boys: The Mystery of The Applegate Treasure Your Host, Walt Disney Walt Disney Treasures: Wave Seven — დეკემბერი 11, 2007 The Chronological Donald, Volume Three The Adventures of Oswald the Lucky Rabbit Disneyland: Secrets, Stories and Magic Walt Disney Treasures: Wave Eight — ნოემბერი 11, 2008 The Chronological Donald, Volume Four Dr. Syn, Alias The Scarecrow Mickey Mouse Club Presents: Annette Walt Disney Treasures: Wave Nine — ნოემბერი 3, 2009 Zorro: The Complete First Season Zorro: The Complete Second Season ოფიციალური საიტი
სარა ბარნაველი

სარა ბარნაველი (დ. 1902, თელავი — გ. 1984, თბილისი) — ხელოვნების ისტორიკოსი, ხელოვნებათმცოდნეობის დოქტორი (1972), საქართველოს მეცნიერების დამსახურებული მოღვაწე (1979). 1925 წელს დაამთავრა თსუ ისტორიის ფაკულტეტი. 1941 წლიდან სიცოცხლის ბოლომდე მუშაობდა ქართული ხელოვნების ისტორიის ინსტიტუტში. 1972-1984 წლებში მცირე ხელოვნებათა გამყოფილების გამგე. წლების განმავლობაში სწავლობდა ისტორიულ საბუთებსა და წერილობით წყაროებს, განსაკუთრებით ე. წ. მზითვის წიგნებს, როგორც მატერიალური კულტურის ამსახველ ძეგლებს. მისი მეცნიერული მოღვაწეობის მთავარი სფერო იყო მცირე პლასტიკა, კერძოდ — გლიპტიკა. მეცნიერულად შეისწავლა და გამოაქვეყნა ქართული ნივთიერი კულტურის, კერძოდ, მშენებლობის ისტორიასთან დაკავშირებული ძველი საბუთები. ქართული დროშები, თბ., 1953; საქართველოს ანტიკური საბეჭდავების ისტორიიდან, საქართველოს მეცნიერებათა აკადემიის მოამბე, ტ. 18, N2, 1957; საქართველოს საბეჭდავები და სხვა გლიპტიკური მასალები, თბ., 1965; Античная глиптика Грузии и её традиции в глиптике средневековья, წგნ: Античность и античные традиции в культуре и искусстве народов Советского Востока, М., 1978. სარა ბარნაველი — საქართველოს ბიოგრაფიული ლექსიკონი სარა ბარნაველის ბიოგრაფია
ორნამენტი

ორნამენტი (ლათ. ornemantum — მორთულობა) — თარგი, რომელიც დამყარებულია მისი შემადგენელი ელემენტების გამეორებასა და მონაცვლეობაზე; განკუთვნილია სხვადასხვა ნივთების (ავეჯი, იარაღი, ქსოვილური ნაკეთობები, წიგნები და ა.შ.), არქიტექტურული ნაგებობების (როგორც გარედან, ასევე ინტერიერში), პლასტიკური ხელოვნების ნიმუშების დეკორირებისთვის. პირველყოფილი ადამიანები ორნამენტებს ადამიანის სხეულის მოსახატადაც იყენებდნენ (შეღებვა, ტატუირება). ორნამენტი, როგორც წესი, ავლენს და აქცენტს უკეთებს არქიტექტონიკას ნივთისა, რომელზეც იგია გამოსახულია. კელტური, ინდური, იაპონური, კავკასიური, სლავური ორნამენტი ძველი ამერიკის ორნამენტები, შემდგენელი და წინასიტყვაობის ავტორი ვ. ივანოვსკაია სხვადასხვა ხალხებისა და ეპოქების ორნამენტები ვექტორულ ფორმატში, რეგულარულად განახლებადი კოლექცია არაკომერციული გამოყენებისთვის
სუბალპური მაღალბალახეულობა

სუბალპური მაღალბალახეულობა — ბალახოვანი მცენარეულობის ტიპი კავკასიისა (განსაკუთრებით მის დასავლეთ ნაწილში) და პალეარქტიკის მთიან რაიონებში. შექმნილია უხეშღეროიანი, ფესურიანი, ბოლქვიანი, დიდფოთლებიანი და კაშკაშაყვავილებიანი მცენარეებით, რომელთა სიმაღლე 1,5 — 3 მ აღწევს. სუბალპური მაღალბალახეულობა ვითარდება ტენიანი ჰავის პირობებში და ნათელ ადგილებში, ზღვის დონიდან 1500—2200 მ სიმაღლეზე. სუბალპური მაღალბალახეულობა ან არყნარ-წიფლნარში, ნეკერჩხლიან ტანბრეცილ და პარკულ ტყეებში, ნაძვნარ-სოჭნარის ველობებზე გვხვდება, ან წმინდა რაყას ქმნის. სუბალპური მაღალბალახეულობის ცენოზების თავისებურება პირველად აღწერეს ფრანგმა მოგზაურებმა და ბოტანიკოსებმა სომიემ და ლევიემ სვანეთში, მდინარე ნენსკრის სათავეებთან. გაგნიძე, რ., ქართული საბჭოთა ენციკლოპედია, ტ. 9, თბ., 1985. — გვ. 588-589.
Sardinella

Sardinella — თევზების გვარი ქაშაყისებრთა ოჯახისა. სხეულის სიგრძე 20-40 სმ აღწევს. გავრცელებულია ატლანტის, ინდოეთის და წყნარ ოკეანეებში. დაახლოებით 20-მდე სახეობა გავრცელებულია სამხრეთ და სამხრეთ-აღმოსავლეთ აზიის ტროპიკულ და სუბტროპიკულ წყლებში. გვხვდება შავი ზღვის საქართველოს ნაპირებთან (ბათუმის ყურე). პელაგიური პლანქტოფაგი თევზებია. ცოცხლობს 3-იდან 6-7 წლამდე. გვარის ზოგიერთი წარმომადგენელი ასრულებს ვერტიკალურ სადღეღამისო მიგრაციას. Sardinella albella Sardinella atricauda Sardinella aurita Sardinella brachysoma Sardinella fijiense Sardinella fimbriata Sardinella gibbosa Sardinella hualiensis Sardinella janeiro Sardinella jussieu Sardinella lemuru Sardinella longiceps Sardinella maderensis Sardinella marquesensis Sardinella melanura Sardinella neglecta Sardinella richardsoni Sardinella rouxi Sardinella sindensis Sardinella tawilis Sardinella zunasi სტატიიდან: სარდინები; დემეტრაშვილი შ., ქართული საბჭოთა ენციკლოპედია, ტ. 9, თბ., 1985. — გვ. 102. ბიოლოგიური ენციკლოპედიური ლექსიკონი (რუსული)
Sardinops

Sardinops — თევზების გვარი ქაშაყისებრთა ოჯახისა. სხეულის სიგრძე 40 სმ აღწევს. გავრცელებულია ინდოეთისა და წყნარ ოკეანეებში. მისი ერთ-ერთი ქვესახეობაა: Sardinops sagax melanosticta. Sardinops (ინგლისური)
ევროპული სარდინი

ევროპული სარდინი (ლათ. Sardina pilchardus) — ზღვის პატარა თევზი ქაშაყისებრთა ოჯახისა. სხეულის მაქსიმალური სიგრძე 27,5 სმ აღწევს, ჩვეულებრივ 15–20 სმ. აქვს წაგრძელებული, თითქმის ცილინდრული ფორმა, მომრგვალო მუცელი. სიცოცხლის მაქსიმალური ხანგრძლივობა 15 წელი. სქესობრივ სიმწიფეს აღწევს 2 წლისა. ნაყოფიერება 22–53 ათ. ქვირითი. გავრცელებულია ატლანტის ოკეანეში, მათ შორის შავი ზღვის საქართველოს სანაპიროებთან. ევროპული სარდინი (ინგლისური)
ნიტროფენოლები

ნიტროფენოლები — ფენოლის C 6 H 5 OH {\displaystyle {\ce {C6H5OH}}} ბირთვში წყალბადის ატომების ნიტროჯგუფებით ( NH 2 {\displaystyle {\ce {NH2}}} ) ჩანაცვლების პროდუქტები. ნიტროფენოლები კრისტალური ნივთიერებებია. მრეწველობაში მონონიტროფენოლების (ო-ნიტროფენოლების და პ-ნიტროფენოლები) მისაღებად შესაბამის ნიტროქლორბენზოლებს აცხელებენ NaOH {\displaystyle {\ce {NaOH}}} წყალხსნართან ერთად. ნიტროფენოლები შხამებია, მოქმედებენ ნერვულ სისტემაზე. იწვევენ ლორწოვანი გარსისა და კანის გაღიზიანებას. ზღვრული დასაშვები კონცენტრაცია, მაგ, 2,4 დინიტროფენოლისა, ჰაერში 0,05 მგ/მ³-ია. ქართული საბჭოთა ენციკლოპედია, ტ. 7, თბ., 1984. — გვ. 445.
დიტერ ნოლი

დიტერ ნოლი (გერმ. Dieter Noll; დ. 31 დეკემბერი, 1927, რიზა — გ. 6 თებერვალი, 2008) — გერმანელი მწერალი. გერმანიის კომპარტიის წევრი 1946 წლიდან. იყო გერმანიის ხელოვნების აკადემიის წევრი 1969 წლიდან. წერდა რეპორტაჟებსა და მოთხრობებს. ნოლს ეკუთვნის ნარკვევების კრებულები: „სიახლენი ძველსა და კეთილ მიყრუებულ ქალაქში“ (1952), „ქალბატონი პერლონი“ (1953) და სხვა რეპორტაჟები. ცნობილია მისი რომანი „ვერნერ ჰოლტის თავგადასავალი“. იგი წერდა კინოსცენარებსაც. ქართული საბჭოთა ენციკლოპედია, ტ. 7, თბ., 1984. — გვ. 467. შეგიძლიათ იხილოთ მედიაფაილები თემაზე „დიტერ ნოლი“ ვიკისაწყობში. ↑ 1.0 1.1 Нолль Дитер // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ 2.0 2.1 filmportal.de — 2005. <a href="https://wikidata.org/wiki/Track:Q15706812"></a> ↑ 3.0 3.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Munzinger Personen <a href="https://wikidata.org/wiki/Track:Q107343683"></a> ↑ 5.0 5.1 5.2 Deutsche Nationalbibliothek Record #119157322 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ http://www.adk.de/de/akademie/preise-stiftungen/H_Mann_Preis.htm
ფლორენცია (კაუკა)

ფლორენცია (ესპ. Florencia) — ქალაქი და მუნიციპალიტეტი კოლუმბიაში, კაუკის დეპარტამენტში. 2005 წლის მონაცემებით, მოსახლეობა 6028 ადამიანს შეადგენდა. ფართობი 56 კმ²-ია. კაუკის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
გუაპი (კაუკა)

გუაპი (ესპ. Guapi) — ქალაქი და მუნიციპალიტეტი კოლუმბიაში, კაუკის დეპარტამენტში. 2005 წლის მონაცემებით, მოსახლეობა 30.000 ადამიანს შეადგენდა. ფართობი 2.681 კმ²-ია. კაუკის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
ინსა (კაუკა)

ინსა (ესპ. Inza) — ქალაქი და მუნიციპალიტეტი კოლუმბიაში, კაუკის დეპარტამენტში. 2005 წლის მონაცემებით, მოსახლეობა 26.989 ადამიანს შეადგენდა. ფართობი 1.258 კმ²-ია. კაუკის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
ხამბალო (კაუკა)

ხამბალო (ესპ. Jambalo) — ქალაქი და მუნიციპალიტეტი კოლუმბიაში, კაუკის დეპარტამენტში. 2005 წლის მონაცემებით, მოსახლეობა 14.831 ადამიანს შეადგენდა. ფართობი 254 კმ²-ია. კაუკის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
ლა-სიერა (კაუკა)

ლა-სიერა (ესპ. La Sierra) — ქალაქი და მუნიციპალიტეტი კოლუმბიაში, კაუკის დეპარტამენტში. 2005 წლის მონაცემებით, მოსახლეობა 10.937 ადამიანს შეადგენდა. ფართობი 217 კმ²-ია. კაუკის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
ლა-ვეგა (კაუკა)

ლა-ვეგა (ესპ. La Vega) — ქალაქი და მუნიციპალიტეტი კოლუმბიაში, კაუკის დეპარტამენტში. 2005 წლის მონაცემებით, მოსახლეობა 33.133 ადამიანს შეადგენდა. ფართობი 484 კმ²-ია. კაუკის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
ლოპესი (კაუკა)

ლოპესი (ესპ. Lopez) — ქალაქი და მუნიციპალიტეტი კოლუმბიაში, კაუკის დეპარტამენტში. 2005 წლის მონაცემებით, მოსახლეობა 25.000 ადამიანს შეადგენდა. ფართობი 3.241 კმ²-ია. კაუკის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
მერკადერესი (კაუკა)

მერკადერესი (ესპ. Mercaderes) — ქალაქი და მუნიციპალიტეტი კოლუმბიაში, კაუკის დეპარტამენტში. 2005 წლის მონაცემებით, მოსახლეობა 17.670 ადამიანს შეადგენდა. ფართობი 827 კმ²-ია. კაუკის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
მირანდა (კაუკა)

მირანდა (ესპ. Miranda) — ქალაქი და მუნიციპალიტეტი კოლუმბიაში, კაუკის დეპარტამენტში. 2005 წლის მონაცემებით, მოსახლეობა 31.967 ადამიანს შეადგენდა. ფართობი 185 კმ²-ია. კაუკის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
მორალესი (კაუკა)

მორალესი (ესპ. Morales) — ქალაქი და მუნიციპალიტეტი კოლუმბიაში, კაუკის დეპარტამენტში. 2005 წლის მონაცემებით, მოსახლეობა 20.675 ადამიანს შეადგენდა. ფართობი 265 კმ²-ია. კაუკის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
პადილია (კაუკა)

პადილია (ესპ. Padilla) — ქალაქი და მუნიციპალიტეტი კოლუმბიაში, კაუკის დეპარტამენტში. 2005 წლის მონაცემებით, მოსახლეობა 8.336 ადამიანს შეადგენდა. ფართობი 100 კმ²-ია. კაუკის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
პაესი (კაუკა)

პაესი (ესპ. Páez) — ქალაქი და მუნიციპალიტეტი კოლუმბიაში, კაუკის დეპარტამენტში. 2005 წლის მონაცემებით, მოსახლეობა 31.548 ადამიანს შეადგენდა. ფართობი 1.258 კმ²-ია. კაუკის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
პატია (კაუკა)

პატია (ესპ. Patia) — ქალაქი და მუნიციპალიტეტი კოლუმბიაში, კაუკის დეპარტამენტში. 2005 წლის მონაცემებით, მოსახლეობა 33.195 ადამიანს შეადგენდა. ფართობი 723 კმ²-ია. კაუკის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
პიამონტე

პიამონტე (ესპ. Piamonte) — ქალაქი და მუნიციპალიტეტი კოლუმბიაში, კაუკის დეპარტამენტში. 2005 წლის მონაცემებით, მოსახლეობა 7.083 ადამიანს შეადგენდა. ფართობი 1148.8 კმ²-ია. კაუკის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
პიენდამო (კაუკა)

პიენდამო (ესპ. Piendamó) — ქალაქი და მუნიციპალიტეტი კოლუმბიაში, კაუკის დეპარტამენტში. 2005 წლის მონაცემებით, მოსახლეობა 35.804 ადამიანს შეადგენდა. ფართობი 197 კმ²-ია. კაუკის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
პუერტო-ტეხადა (კაუკა)

პუერტო-ტეხადა (ესპ. Puerto Tejada) — ქალაქი და მუნიციპალიტეტი კოლუმბიაში, კაუკის დეპარტამენტში. 2005 წლის მონაცემებით, მოსახლეობა 44.220 ადამიანს შეადგენდა. ფართობი 10.200 კმ²-ია. კაუკის დეპარტამენტი statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
გვარი (ბიოლოგია)

გვარი (ლათ. Genus) — ძირითადი ტაქსონომიური კატეგორია, რომელიც აერთიანებს ფილოგენეზურად ახლომდგომ სახეობებს. მაგალითად ფიჭვის გვარი (ლათ. Pinus) აერთიანებს ფიჭვის ყველა სახეობას; კატის გვარი (ლათ. Felis) — გარეული კატის სხვადასხვა სახეობას. ბოტანიკური და ზოოლოგიური ნომენკლატურით ყოველი გვარი ერთი სიტყვით (არსებითი სახელით) აღინიშნება. მაგალითად, ლათ. Pinus — ფიჭვი, ლათ. Felis — კატა. ჩვეულებრივ, გვარში გაერთიანებულია მრავალი ან რამდენიმე სახეობა. მაგრამ არის ისეთი გვარებიც, რომლებშიც მხოლოდ თითო სახეობაა (გინკგო — ლათ. Ginkgo biloba, იხვნისკარტა — ლათ. Ornithorhynchus anatinus), მათ მონოტიპური გვარი ეწოდებათ. მახლობელი გვარები ქმნიან ოჯახს. მაგალითად ძახველისა (ლათ. Viburnum) და ანწლის (ლათ. Sambucus) გვარები გაერთიანებულია ადოქსასებრთა (ლათ. Adoxaceae) ოჯახში, ძაღლისა (ლათ. Canis) და მელის (Vulpes) გვარები — ძაღლისებრთა ოჯახში. ზოგჯერ გვარში გამოყოფენ ქვეგვარებს; გვარსა და ოჯახს შორის კი შუალედ კატეგორიას — ქვეოჯახსა და ტრიბას. მაგალითად, ქერისა და ხორბლის გვარები შედის ქერისებრთა ტრიბაში, ხოლო ონდატრისა და წყლის მემინდვრიას გვარები ქმნიან მემინდვრიების ქვეოჯახს. ქართული საბჭოთა ენციკლოპედია, ტ. 3, თბ., 1978. — გვ. 134. ↑ სუხიტაშვილი, კახაბერ. საქართველოს ყვავილოვანი მცენარეები. კავკასიის გარემოსდაცვითი არასამთავრობო ორგანიზაციების ქსელი (2018). ციტირების თარიღი: 4 მარტი, 2021
ჯორჯ მაქსველ რიჩარდსი

ჯორჯ მაქსველ რიჩარდსი (ინგლ. George Maxwell Richards, დ. 1 დეკემბერი, 1931 — გ. 8 იანვარი, 2018) — პოლიტიკური მოღვაწე, ტრინიდადი და ტობაგოს მეოთხე პრეზიდენტი (2003—2013). განათლებით — ქიმიური მრეწველობის ინჟინერი. 1996 წელს ტრინიდადზე არსებული წმინდა ავგუსტინის უნივერსიტეტის მმართველი იყო. 2003 წლის 17 მარტს აირჩიეს ქვეყნის პრეზიდენტად ხუთი წლის ვადით, ასევე რიჩარდსი მეორე ვადითაც აირჩიეს და საპრეზიდენტო პოსტი ეკავა 2013 წლის 18 მარტამდე. ტრინიდადი და ტობაგოს პრეზიდენტი ↑ A day in the life of the President
პიერ-სენ-მარტენი

პიერ-სენ-მარტენი (ფრანგ. Pierre-Saint-Martin) — კარსტული უფსკრული დასავლეთ პირენეებში, საფრანგეთისა და ესპანეთის საზღვარზე. 1953-1954 და 1966-1979 წლებში ჰქონდა მსოფლიოს უღრმესი მღვიმის სტატუსი. ამჟამად მისი სიღრმე 1408 მ აღწევს. ჯამური სიგრძე დაახლოებით 80 კმ. შესასვლელთა რაოდენობა უდრის 11-ს, რომელთაგან 7 საფრანგეთის, ხოლო 4 ესპანეთის ტერიტორიაზეა. გამომუშავებულია კირქვებში. მასივი თავის დროზე შეისწავლეს ეჟენ ფურნიემ და ედუარდ ალფრედ მარტელმა. მღვიმე ცნობილი გახდა 1950 წლიდან. ერთი წლის შემდეგ, ბელგიელი ფიზიკოსის, მაქს კოზინსის ხელმძღვანელობით, 320 მ-იან ნიშნულზე ჩავიდნენ ჟორჟ ლეპინე, მარსელ ლუბანი და გარუნ ტაზიევი. 1952 წელს გაიმართა მასშტაბური ექსპედიცია, თუმცა მღვიმის შესასვლელ ჭაში ტრაგიკულად დაიღუპა მარსელ ლუბანი. 1953 წელს სპელეოლოგებმა აღმოაჩინეს უზარმაზარი დარბაზი (255 × 245 × 180 მ³). იმ დროისათვის მისი სიღრმე 734 მ აღწევდა. 1954 წელს ნორბერ კასტერემ და სხვებმა აღმოაჩინეს დარბაზი, სადაც ქარის სიჩქარე 40 კმ/სთ აღწევდა. 1955-1956 წლებში კომპანია EDF-მ მიწისქვეშა მდინარის წყლის მოტაცების მიზნით გათხარა 1 კილომეტრიანი გვირაბი, თუმცა პროექტი დიდი ხნით იქნა მივიწყებული. 1973 წლისათვის გამოკვლეული ნაწილის სიღრმე უდრიდა 1332 მ-ს. 1979 წელს პიერ-სენ-მარტენმა სიღრმის მიხედვით პირველობა დაუთმო ჟან-ბერნარის მღვიმეს (1358 მ). 2006 წელს განახლდა ჰესის მშენებლობის პროექტი, 2008 წლის 4 აპრილს გაეშვა 4 მგვტ-იანი ჰიდროელექტროსადგური. მსოფლიოს უღრმესი მღვიმეების სია მსოფლიოს უღრმესი მღვიმეები დაარქივებული 2017-10-28 საიტზე Wayback Machine. ნორბერ კასტერე — ჩემი ცხოვრება მიწის ქვეშ პიერ-სენ-მარტენი[მკვდარი ბმული] პიერ-სენ-მარტენი დაარქივებული 2016-03-04 საიტზე Wayback Machine.
ვიქნები თუნდაც განტენბაინი

ვიქნები თუნდაც განტენბაინი — 1964 წლის მაქს ფრიშის ნოველა. ნოველა დაწერილი გერმანულ ნაზე და მისი გერმანული დასახელებაა — Mein Name sei Gantenbein. წიგნი განსხვავებული სათაურითაც დაიბეჭდა ინგლისურად — A Wilderness of Mirrors. ნოველაში მთხრობელი ყვება ისტორიას სხვადასხვა ვარიაციებით. რომელიც მთლიანობაში არის ადამიანზე, რომელიც აირჩევს ბრმა კაცის ცხოვრებით ცხოვრებას. Butler, Michael (2004). „Identity and authenticity in postwar Swiss and Austrian novels“, The Cambridge Companion to the Modern German Novel. კემბრიჯი: Cambridge University Press, გვ. 240–241.
მდინარე მაგდალენას ხეობა

მდინარე მაგდალენას ხეობა (ესპ. El Valle del Río Magdalena) — ანდების მასივში, კოლუმბიის ტერიტორიაზე მდებარე ხეობა. ის მდებარეობს ცენტრალური და აღმოსავლეთ კორდილიერებს შორის, მდინარე მაგდალენას გასწვრივ. ცნობილია, რომ ევროპელებმა პირველი კარტოფილი 1537 წელს ზუსტად მდინარე მაგდალენას ხეობაში ნახეს, ხოლო ესპანელების მიერ ევროპაში კარტოფილის პირველად ჩატანა მოხდა 1570 წელს. მდინარე მაგდალენას ხეობა წარმოიშვა ტექტონური აქტივობის დროს, რომელსაც ადგილი ჰქონდა მესამეული სისტემის პერიოდში. იგივე მოვლენებმა გამოიწვიეს ცენტრალური კორდილიერების წარმოქმნაც. ↑ Evolution of crop plants, by simmonds. ↑ Historia de la Geología en Colombia. დაარქივებულია ორიგინალიდან — 2007-10-27. ციტირების თარიღი: 2013-05-29.
კარლ გოტფრიდ ნოიმანი

კარლ გოტფრიდ ნოიმანი (გერმ. Carl Gottfried Neumann; დ. 7 მაისი, 1832, კალინინგრადი — გ. 27 მარტი, 1925, ლაიფციგი) — გერმანელი მათემატიკოსი. ჰალეს (1863-იდან), ტიუბინგენის (1865-იდან), ლაიფციგის (1868-იდან) უნივერსიტეტების პროფესორი. ნოიმანს ეკუთვნის გამოკვლევები კერძოწარმოებულებიან დიფერენცირებულ განტოლებათა თეორიაში. გამოიკვლია მეორე სასაზღვრო ამოცანა. ავტორია შრომებისა ალგებრულ ფუნქციათა რიმანის თეორიაში. გერმანელ მათემატიკოს ალფრედ კლებშთან ერთად დააარსა ჟურნალი „Mathematische Annalen“ (1868). ქართული საბჭოთა ენციკლოპედია, ტ. 6, თბ., 1983. — გვ. 467.
ფრედერიკე კაროლინე ნოიბერი

ფრედერიკე კაროლინე ნოიბერი (გერმ. Friederike Caroline Neuber; დ. 9 მარტი, 1697, რაიხენბახი — გ. 30 ნოემბერი, 1760, დრეზდენი) — გერმანელი მსახიობი ქალი, გერმანული სცენის რეფორმატორი. მისი სასცენო მოღვაწეობა 1717 წელს დაიწყო. გამოდიოდა სასახლის კარის თეატრებში. 1727–1743 და 1744–1750 წლებში ხელმძღვანელობდა საკუთარ დასს ლაიფციგში. იბრძოდა სცენაზე გაბატონებული უხეში ნატურალიზმის, ზღვარგადასული პათოსის, ბუფონადის წინააღმდეგ. დგამდა ფრანგი კლასიცისტების ტრაგედიებს, განმანათლებელთა ტრაგედიებს, განმანათლებელთა დრამებსა და გოტჰოლდ ეფრაიმ ლესინგის ადრინდელ ლიტერატურულ კომედიებს. ქართული საბჭოთა ენციკლოპედია, ტ. 7, თბ., 1984. — გვ. 466.
ნორმანდიის კუნძულები

ნორმანდიის კუნძულები (ინგლ. Channel Islands, ფრანგ. îles Anglo-Normandes, îles de la Manche, ნორმანდ. Îles d'la Manche) — კუნძულთა ჯგუფი ლა-მანშის სრუტეში, კოტანტენის ნახევარკუნძულის დასავლეთ სანაპიროსთან. ეკუთვნის დიდ ბრიტანეთს. ფართობი 196 კმ². შედგება 2 დიდი (ჯერზი, გერნზი) და რამდენიმე მცირე კუნძულისაგან. უმთავრესად აგებულია გნაისებითა და გრანიტებით. სიმაღლე 148 მეტრს აღწევს. გავრცელებულია მდელოები. მისდევენ მებოსტნეობას. განვითარებულია თევზჭერა. მთავარი ქალაქია სენტ-ჰელიერი. ქართული საბჭოთა ენციკლოპედია, ტ. 7, თბ., 1984. — გვ. 479.
თეორია

თეორია (ბერძ. θεωρία — განხილვა, გამოკვლევა) — მოძღვრება, იდეებისა და პრინციპების სისტემა. თეორია გაერთიანებაა განზოგადებული მდგომარეობებისა, რომლებიც ქმნის მეცნიერებას ან მის რომელიმე განყოფილებას. იგი წარმოადგენს სინთეზური ცოდნის ფორმას, რომლის ფარგლებშიც ცალკეული წარმოდგენები, ჰიპოთეზები და კანონები კარგავენ პირვანდელ ავტონომურობას და ხდებიან გლობალური სისტემის ელემენტები. თეორიაში ყოველი დასკვნა გამომდინარეობს სხვა დასკვნებისგან ლოგიკური აზროვნების ზოგიერთ წესზე დაყრდნობით. პროგნოზირების შესაძლებლობა თეორიული კონსტრუქციების შედეგია. კონცეფცია თეორია (ლოგიკა) დედუქტიური თეორია ფალსიფიცირება პრაქტიკა მოდელი აბსტრაქცია Штофф В. А. Моделирование и философия. М.-Л.: Наука, 1966. 311 с Мостепаненко В. М. Философия и методы научного познания. Л.: Лениздат, 1972. 263 с. ↑ სამეცნიერო-კვლევითი სამუშაოს ძირითადი მოძღვრებები
ცენტრალური კორდილიერები (კოლუმბია)

ცენტრალური კორდილიერები (ესპ. Cordillera Central) — კოლუმბიის ანდების სამი განაყოფისგან ყველაზე დიდი. მასივი გაწოლილია სამხრეთიდან ჩრდილოეთით, კაუკის დეპარტამენტიდან ბოლივარის დეპარტამენტამდე. მასივის უმაღლესი მწვერვალია ნევადო-დელ-უილა, მისი სიმაღლე შეადგენს 5750 მეტრს. მასივი შემოსაზღვრულია, კაუკას და მაგდალენას მდინარეებით. კოლუმბიის გეოგრაფია